Diari Oficial de la Generalitat Valenciana


Sumari del DOGV 7242, del 27-03-2014 (2014/2462)

Notificació a la titularitat de l'agència de viatges amb número d'inscripció CV-Mm930-V, de la Resolució de 27 de desembre de 2013, de cancel·lació de la inscripció i de baixa en el Registre.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7242

Data del DOGV
:   27-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2462


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació a la titularitat de l'agència de viatges amb número d'inscripció CV-Mm930-V, de la Resolució de 27 de desembre de 2013, de cancel·lació de la inscripció i de baixa en el Registre. [2014/2462]  
Per no haver sigut possible notificar de manera personal i directa a Centro Europeo de Desarrollo y Tecnologia Aplicadas al Golf, SL, la resolució de la cancel·lació i baixa en el Registre General d'Empreses, Establiments i Professions Turístiques de l'agència de viatges Go & Golf, es publica en el Diari Oficial de la Comunitat Valenciana, a efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, i se li concedix un nou termini d'un mes.  
  
  
València, 13 de març de 2014.- La cap del Servici d'Ordenació i Tramitació Turística. Carmen Martínez Aznar.  
  
  
Assumpte: cancel·lació de la inscripció i baixa en el Registre General d'Empreses, Establiments i Professions Turístiques.  
  
Amb data 12 de març de 2007, esta Administració turística va classificar i inscriure en el Registre General d'Empreses, Establiments i Professions Turístiques de la Comunitat Valenciana, amb número d'inscripció CV-Mm930-V, l'oficina principal de l'agència de viatges Go & Golf, situada a Sedaví (València), al carrer de Sant Antoni, núm. 40, el titular de la qual és Centro Europeo de Desarrollo y Tecnologia Aplicadas al Golf, SL (CIF S13888993).  
Per mitjà d'un escrit de data 23 d'octubre de 2013, es va notificar que la companyia Seguros Catalana Occidente, SA, havia comunicat a esta administració turística la voluntat d'anul·lar la pòlissa d'assegurança de caució V-26.735.695, subscrita per Centro Europeo de Desarrollo y Tecnologia Aplicadas al Golf, SL, com a titular de l'agència de viatges Go & Golf. La pòlissa correspon a la fiança que tota agència ha de mantindre en vigència permanent, segons disposa l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana.  
  
En la mateixa notificació se li concedia termini perquè presentara davant d'esta administració la justificació del manteniment en vigor de l'esmentada pòlissa d'assegurança de caució, amb l'advertiment que, no fer-ho així, d'acord amb l'esmentat Decret 20/1997, és causa de cancel·lació de la inscripció i de baixa en el Registre General d'Empreses Establiments i Professions Turístiques.  
Una vegada transcorregut el termini atorgat sense que la titularitat de l'agència de viatges haja aportat cap documentació respecte d'això, i en virtut de les competències conferides per l'article 9.2.i) del Decret 209/2004, del Consell, pel qual s'aprova el Reglament de l'Agència Valenciana de Turisme, i l'article 21 del Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, resolc:  
Cancel·lar la inscripció de l'agència de viatges Go & Golf, amb número d'inscripció CV-Mm930-V, situada a Sedaví (València), al carrer de Sant Antoni, núm. 40, el titular de la qual és Centro Europeo de Desarrollo y Tecnologia Aplicadas al Golf, SL, i donar-la de baixa en el Registre General d'Empreses, Establiments i Professions Turístiques de la Comunitat Valenciana.  
D'acord amb l'article 10 del Decret 20/1997, la cancel·lació de la inscripció d'una agència de viatges en el Registre implica el cessament de la seua activitat i de la dels seus establiments.  
Així mateix, l'article 14.5 del Decret 20/1997 establix que la fiança depositada en el seu dia no podrà ser cancel·lada fins després d'haver transcorregut un any des que esta resolució siga ferma.  
Sobre la base del que disposa l'article 15.4 de la Llei 3/1998, de la Generalitat, de Turisme de la Comunitat Valenciana, no podrà presentar-se una nova comunicació prèvia o una declaració responsable d'inici d'activitat fins que no hagen transcorregut tres mesos des de la notificació d'esta resolució, i en este cas haurà d'anar acompanyada de la documentació que acredite el compliment dels requisits establits en la normativa vigent.  
De conformitat amb el que establixen els articles 52 i 53 de la Llei 3/1998, és una infracció administrativa molt greu l'exercici de l'activitat sense haver comunicat que s'ha iniciat de la manera legalment determinada o sense l'habilitació preceptiva per a fer-ho, i pot ser sancionat d'acord amb els articles esmentats, sense perjuí de les responsabilitats penals i civils que se'n deriven.  
Contra esta resolució, que no posa fi a la via administrativa, s'hi podrà interposar un recurs d'alçada davant del secretari autonòmic de Turisme i Comerç, dins del termini d'un mes, comptat des de l'endemà de ser notificada, d'acord amb el que establixen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
  
València, 27 de desembre de 2013.- El director general de Turisme: Sebastián Fernández Miralles.